Liikenne ja viestintäministeriö LAUSUNTO

kirjaamo@lvm.fi

 6.2.2017

Veerti Oy/Sirkka Kantonen

LVM082:00/2015

LVM/2302/03/2015

**HALLITUKSEN ESITYS YKSITYISTIELAIKSI**

 Lausuntonani esitän seuraavaa:

 **§ 27 Tienpitovelvollisuuden jakaminen ja tieyksiköt**

 **§ 28 Tieyksiköinnin muuttaminen**

 Ehdotuksesta puuttuu jälleen maininta siitä, että tieyksikkölaskelma olisi oltava julkisesti nähtävänä siten kuin maksuunpanoluettelokin (§ 70) on. Maksuunpanoluettelossa, joka on julkisesti nähtävillä, ovat vain osakkaiden yksikkömäärät, perusmaksu ja yksikkömaksu. Tämä ei anna osakkaille takuuta siitä, että yksiköt olisivat oikein laskettu.

 Tällä hetkellä tilanne on joissakin tiekunnissa sellainen, että yksikköluetteloa ei laiteta julkisesti nähtäville, koska laki ei sitä edellytä. Pyynnöstä tieosakas saa nähdä vain omat yksikkönsä. Tästä aiheutuu epätietoisuutta, epäluottamusta yms. ja joskus aivan aiheesta.

 Yksikköluettelo ei sisällä mitään sellaisia tietoja, jotka eivät olisi muutoinkin julkisia (tilan nimi, rnro, omistaja, kpl/pinta-ala, kerroin, tien käyttömatka ja yksiköt yhteensä).

 Miten tämän nyky- ja tulevan järjestelmän mukaan varmistetaan tiekunnassa oikeudenmukaisuus, jos koko luetteloon ei saa ennen kokousta tutustua, koska laissa tästä ei ole mitään mainintaa?

 Tämä asia tulisi selkeyttää uudessa laissa.

 **§ 86 Yksityistietoimituksen kustannukset**

Maininta, että hakija maksaa kustannukset johtaa joissakin tilanteissa kohtuuttomiin ratkaisuihin.

 Esimerkkinä voin kertoa, että osakas vaati tiekunnan kokouksessa 40 euron tiemaksuaan oikaistavaksi siten, että maksu olisi ollut 20 euroa. Maksu syntyi kahdesta erillisestä rakennuksesta, joista toinen oli purkukuntoinen eikä sitä voinut käyttää. Tiekunta ei muuttanut maksua, joten osakas valitti asiasta tiejaokseen. Jaos käsitteli asian, pudotti maksun 20 euroon perustellusta syystä, mutta osakas joutui maksamaan asian käsittelystä 420 euron toimituskustannukset, koska hakija maksaa. Osakas ei vienyt asiaa maaoikeuteen toimituskustannusten vuoksi, koska asiantuntijoiden mukaan maaoikeuden ratkaisusta ei voitu olla varmoja.

 Jotenkin tuntuu, että tuo edellä kuvaamani tilanne ei ole oikeudenmukaista eikä tunnu kohtuulliselle.

 Oman, 33 vuoden tieasioiden hoitamiskokemuksella voin todeta, että avoimen ilmapiirin luominen on tieasioissa erittäin tärkeää.

 Sirkka Kantonen/Veerti Oy

 tieisännöitsijä

 p. 040-5537341

 sirkka.kantonen@veerti.fi

 [www.veerti.fi](http://www.veerti.fi)